Diari Oficial de la Generalitat Valenciana


Sumari del DOGV 3669, del 19-01-2000 (1999/10804)

ACORD de 29 d’octubre de 1999, de la Comissió Territorial d’Urbanisme de València, relatiu a la modificació de les normes subsidiàries, en el capítol I, article 1.9.3.7, al municipi de Domeño.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3669

Data del DOGV
:   19-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10892


Data del document
:   29-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Domeño
    * pla d'urbanisme

ACORD de 29 d'octubre de 1999, de la Comissió Territorial d'Urbanisme de València, relatiu a la modificació de les normes subsidiàries, en el capítol I, article 8.5.4.9, al municipi de Domeño. [1999/X10802]
  
Vist l'expedient remés per l'Ajuntament de Domeño, relatiu a la modificació de les Normes Subsidiàries, en el capítol I, article 3.9.5.7, al municipi de Domeño.
  
Atés que, amb data 1 de juny de 1998, tingué entrada en el Registre de la Comissió Territorial d'Urbanisme de València l'expedient de referència.
  
Atés que, amb data 2 de juliol de 1998, es requerí a l'Ajuntament de Domeño l'aportació de l'expedient administratiu i el projecte tècnic del dit document.
  
Atés que, amb data 14 de gener de 1999, se sol·licità de nou la documentació requerida en el seu dia, i es concedeix per a això el termini de tres mesos, amb l'advertència, al mateix temps, que, transcorregut el dit termini, es declararia expressament la caducitat de l'expedient amb arxiu de les actuacions.
  
Vist que la paralització de l'expedient és imputable al sol·licitant, ja que s'ha seguit el procediment establit en l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Vist que, a la vista dels requeriments realitzats i de la inactivitat del promotor, ha quedat demostrada la inequívoca voluntat d'aquell d'abandonar el procediment iniciat.
  
Vist que la caducitat requereix un acte formal declaratiu emanat del propi òrgan competent per a l'aprovació.
  
Vist que, de conformitat amb allò que s'ha disposat en l'article 10 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a declarar expressament la caducitat la té atorgada la Comissió Territorial d'Urbanisme.
  
A la vista de tot allò que s'ha exposat antecedeix, la Comissió Territorial d'Urbanisme, en la sessió de 29 d'octubre de 1999, acorda:
  
Declarar la caducitat de l'expedient relatiu a la modificació de les Normes Subsidiàries, en el capítol I, article 6.0.5.8, al municipi de Domeño.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.
  
València, de 29 d'octubre de 1999.- El secretari de la Comissió Territorial d'Urbanisme: José Manuel Palau Navarro.